
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 321 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή επένδυσης της εταιρείας «Α. ΑΠΟΣΤΟΛΑ- 
ΤΟΣ - Π. ΜΠΟΤΣΙΒΑΛΗΣ ΤΕΧΝΙΚΗ ΕΜΠΟΡΙΚΗ ΞΕ¬ 
ΝΟΔΟΧΕΙΑΚΗ Α.Ε.» με δ.τ. «νΟΙΟδ ΑΡ03Τ0ΕΑΤΑ 

νΐϋ-ΑΘΕ» στις διατάξεις του ν. 3299/2004. 1 

Ορισμός του Αριθμού των Επαγγελματιών Οπλιτών 
για Κατάταξη στις Ένοπλες Δυνάμεις κατά το 
έτος 2007. 2 


Σύσταση Επιτροπής Ενδιάμεσου ελέγχου και τελικής 
παραλαβής φυσικού και οικονομικού αντικειμέ¬ 
νου των υποέργων που υλοποιούνται στο πλαίσιο 
των Επιχειρησιακών Προγραμμάτων Περιφέρειας 
(ΠΕΠ) με τελικό δικαιούχο την ΓΓΕΤ και των έρ¬ 


γων Υποδομής του Ε.Π. ΕΠΑΝ. 3 

Έγκριση ωρών υπερωριακής απασχόλησης επτακο¬ 
σίων (700) υπαλλήλων που υπηρετούν στην Κε¬ 
ντρική Υπηρεσία του Υπουργείου Υγείας και Κοι¬ 
νωνικής Αλληλεγγύης. 4 

Παράταση απόφασης καθορισμού ειδικών τιμολογί¬ 
ων διακίνησης στο εσωτερικό της χώρας εφημε¬ 
ρίδων και περιοδικών. 5 


ΑΠΟΦΑΣΕΙ Σ 

ί 1 ) 

Υπαγωγή επένδυσης της εταιρείας «Α. ΑΠΟΣΤΟΛΑΤΟΣ - 
Π. ΜΠΟΤΣΙΒΑΛΗΣ ΤΕΧΝΙΚΗ ΕΜΠΟΡΙΚΗ ΞΕΝΟΔΟΧΕΙ¬ 
ΑΚΗ Α.Ε.» με δ.τ. «νΟΕΟΒ ΑΡ03Τ0Ι.ΑΤΑ νΐΙΕΑΘΕ» 
στις διατάξεις του ν. 3299/2004. 

Ο ΥΠΟΥΡΓΟΣ ΚΑΙ ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 31376/ΥΠΕ/4/00486/Ε/ν.3299/2004/ 
28.12.2006 απόφαση του Υπουργού και του Υφυπουργού 
Οικονομίας και Οικονομικών, εγκρίθηκε η υπαγωγή στις 
διατάξεις του ν. 3299/2004 επένδυσης της εταιρείας «Α. 
ΑΠΟΣΤΟΛΑΤΟΣ-Π. ΜΠΟΤΣΙΒΑΛΗΣ ΤΕΧΝΙΚΗ ΕΜΠΟΡΙ¬ 
ΚΗ ΞΕΝΟΔΟΧΕΙΑΚΗ Α.Ε.» με δ.τ. «νΟΕΟδ ΑΡΟδΤΟΙΑΤΑ 
νΐίΙΑΟΕ» για την ενίσχυση επένδυσής της με το κίνητρο 
της επιχορήγησης, που αναφέρεται στην ίδρυση ξενο¬ 
δοχειακής μονάδας 4*, δυναμικότητας 54 δωματίων, 99 
κλινών, στο Δήμο Αγριός Βόλου, του Νομού Μαγνησίας, 
συνολικής επιχορηγούμενης δαπάνης επτά εκατομμυ¬ 
ρίων τριακοσίων εξήντα χιλιάδων ευρώ (7.360.000,00) 
€, με ποσοστό επιχορήγησης (35%) δηλαδή ποσό επι¬ 
χορήγησης δύο εκατομμυρίων πεντακοσίων εβδομήντα 
έξι χιλιάδων (2.576.000,00) €. 


8 Μαρτίου 2007 

Με την επένδυση θα δημιουργηθούν δέκα οκτώ (18) 
νέες θέσεις απασχόλησης (18 ΕΜΕ). 

Ημερομηνία γνωμοδότησης της Επιτροπής: 20.12.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

Αριθμ. Φ.415.16/2/61244 Σ.56 (2) 

Ορισμός του Αριθμού των Επαγγελματιών Οπλιτών για 

Κατάταξη στις Ένοπλες Δυνάμεις κατά το έτος 2007. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις: 

(1) Του άρθρου 4 παρ. 2 του ν. 2936/2001 «Επαγγελμα- 
τίες Οπλίτες και άλλες διατάξεις» (Α' 166). 

(2) Του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα που κωδικοποι- 
ήθηκε με το άρθρο πρώτο του π.δ. 63/2005 (Α' 98). 

β. Την υπ’ αριθμ. 9/9.1.2007, απόφαση του Ανωτάτου 
Στρατιωτικού Συμβουλίου. 

γ. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ Α'/57). 

δ. Την υπ’ αριθμ. 37930/ΔΙΟΕ 1264/14.10.2005 κοινή 
απόφαση του Πρωθυπουργού και του Υπουργού Οικο¬ 
νομίας και Οικονομικών για «Καθορισμό Αρμοδιοτήτων 
των Υφυπουργών Οικονομίας και Οικονομικών» (ΦΕΚ Β' 
1432), όπως τροποποιήθηκε με την υπ’ αριθμ. 5733/ΔΙΟΕ 
179/9.2.2006 όμοια (Β'204/13.2.2006), αποφασίζουμε: 

Άρθρο 1 

Ο αριθμός των Επαγγελματιών Οπλιτών (ΕΠ.ΟΠ.) για 
κατάταξη κατά το έτος 2007 καθορίζεται σε 2.150, εκ 
των οποίων οι 2.000 σε αναπλήρωση των μέχρι τώρα 
απομακρυθέντων για διαφόρους λόγους από τις τάξεις 
του Στρατού Ξηράς, οι οποίοι θα καταταγούν το μήνα 
Ιούνιο του έτους 2007. 

Άρθρο 2 

Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού ύψους 
5.356.000 € περίπου για το έτος 2007,3.100.000 € περίπου 
για το έτος 2008, 3.197.000 € περίπου για το έτος 2009, 
3.443.000 € περίπου για το έτος 2010,3.652.000 € περίπου 

για το έτος 2011, 3.803.000 € περίπου για το έτος 2012. Η 
ανωτέρω δαπάνη για το οικονομικό έτος 2007 θα καλυ¬ 
φθεί από τις πιστώσεις που έχουν εγγράφει στους ΚΑΕ 
ομάδος 0400 του Προϋπολογισμού του ΥΠΕΘΑ, ενώ κατά 
τα επόμενα πέντε έτη θα αντιμετωπίζεται με την εγγρα¬ 
φή των απαιτουμένων πιστώσεων στους υπόψη ΚΑΕ του 
προϋπολογισμού ΥΠΕΘΑ των αντιστοίχων ετών. 

Αρθρο 3 

Η ισχύς της παρούσας απόφασης αρχίζει από την 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΠΕΤΡΟΣ ΔΟΥΚΑΣ ΕΥΑΓ.-ΒΑΣΙΛ. I. ΜΕΪΜΑΡΑΚΗΣ 
-♦- 

Αριθμ. 2482 (3) 

Σύσταση Επιτροπής Ενδιάμεσου ελέγχου και τελικής 
παραλαβής φυσικού και οικονομικού αντικειμένου 
των υποέργων που υλοποιούνται στο πλαίσιο των 
Επιχειρησιακών Προγραμμάτων Περιφέρειας (ΠΕΠ) 
με τελικό δικαιούχο την ΓΓΕΤ και των έργων Υπο¬ 
δομής του Ε.Π. ΕΠΑΝ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του ν. 1514/1985 (ΦΕΚ 13/Α'/8.2.1985) «Ανάπτυξη της 
Επιστημονικής και Τεχνολογικής Έρευνας», όπως τρο¬ 
ποποιήθηκε με τον ν. 2919/2001 (ΦΕΚ 128/Α725.6.2001) 
«Σύνδεση Έρευνας και Τεχνολογίας με την παραγωγή 
και άλλες διατάξεις», 

β. του ν.1256/1982 «Για την πολυθεσία, την πολυαπα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα καθώς και για το Ελεγκτικό 
Συνέδριο, το Νομικό Συμβούλιο του Κράτους και άλλες 
διατάξεις», όπως συμπληρώθηκε με το ν. 1400/1983. 

γ. του π.δ. 63/2005 (ΦΕΚ 98/Α'/2005) «κωδικοποίηση 
της νομοθεσίας για την Κυβέρνηση και Κυβερνητικά 
Όργανα». 

δ. του άρθρου 5 του ν. 2771/1999 (ΦΕΚ 280/Α716.12.1999) 
«Περί Ειδικών Λογαριασμών και άλλες διατάξεις». 

ε. του ν. 2860/2000 (ΦΕΚ 251/Α714.11.2000) «Διαχείριση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις». 

στ. του ν. 2919/2001 (ΦΕΚ 128/Α725.6.2001) «Σύνδεση 
Έρευνας και Τ εχνολογίας με την Παραγωγή και άλλες 
διατάξεις». 

ζ. του άρθρου 11 παράγραφος 11 του ν. 2954/2001 
(ΦΕΚ 255/Α72.11.2001) που τροποποιεί το άρθρο 15 του 
ν. 2703/1999 (ΦΕΚ 72 Α') «Φορολογικές ρυθμίσεις, αμοι¬ 
βαία κεφάλαια, συμπλήρωση της χρηματιστηριακής 
νομοθεσίας και άλλες διατάξεις». 

η. του ν. 3205/2003 (ΦΕΚ 297/Α723.12.2003) «Μισθολο- 
γικές ρυθμίσεις λειτουργών και υπαλλήλων του Δημο¬ 
σίου, ΝΠΔΔ και ΟΤΑ, μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

2. το π.δ. 27/1996 (ΦΕΚ 19/Α'/1.2.1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

3. Το π.δ. 122/2004 (ΦΕΚ 85/17.3.2004) «Ανασύσταση 
Υπουργείου Τουρισμού». 


4. Το π.δ. 274/2000 (ΦΕΚ 225/Α717.10.2000) «Όροι, 
προϋποθέσεις και διαδικασία χρηματοδότησης (επιχο¬ 
ρήγησης ή συνδρομής) έργων και προγραμμάτων που 
υποβάλλονται από βιομηχανικές ή άλλες παραγωγικές 
μονάδες», όπως αυτό τροποποιήθηκε με το άρθρο 34 
του ν. 3259/4.8.2004. 

5. Το π.δ. 4/2002 (ΦΕΚ 4/Α714.1.2002) «Εκτέλεση ενερ¬ 
γειών τεχνικής βοήθειας - στήριξης και διαχείριση των 
αντίστοιχων πόρων» καθώς και την υπ’ αριθμ. 60630/ 
ΕΥΣ 5671/16.9.2003 εγκύκλιο του Υπουργείου Οικονομί¬ 
ας και Οικονομικών «εξειδίκευση της εφαρμογής του 
π.δ. 4/2002 «εκτέλεση ενεργειών τεχνικής βοήθειας 
- στήριξης και διαχείριση των αντίστοιχων πόρων». 

6. Την υπ’ αριθμ. 875 (ΔΚΗ/Α) 84/22.1.2007 (ΦΕΚ 67/ 
Β725.1.2007) απόφαση του Υπουργού Ανάπτυξης «Μετα¬ 
βίβαση στο Γ ενικό Γ ραμματέαΈρευνας και Τεχνολογίας, 
στο Γενικό Διευθυντή, στους Προϊσταμένους Δ/νσεων 
και Τμημάτων της Γενικής Γραμματείας Έρευνας και 
Τεχνολογίας (ΓΓΕΤ) του Υπουργείου Ανάπτυξης, του 
δικαιώματος να υπογράφουν “Με εντολή Υπουργού”». 

7. Την υπ’ αριθμ. 5439/85/14.5.1985 κοινή απόφαση 
Υπουργών Οικονομικών και Έρευνας και Τεχνολογίας 
«Σύσταση Ειδικών Λογαριασμών στο ΥΠΕΤ και στους 
εποπτευόμενους από αυτό φορείς για την αξιοποίη¬ 
ση των κονδυλίων της έρευνας» όπως τροποποιήθη¬ 
κε και συμπληρώθηκε με τις υπ’ αριθμ. 5056/20.5.1987, 
7401/11.5.1988, 570/19.1.1994 και 12739/9.10.2000 όμοιες 
αποφάσεις. 

8. Την υπ’ αριθμ. Θ (2001) 550/14.3.2001 με κωδικό 2000/ 
ΘΒ/16/1/ΡΌ/016 απόφαση της Επιτροπής της Ευρωπαϊκής 
Ένωσης για την έγκριση του Επιχειρησιακού Προγράμ¬ 
ματος «Ανταγωνιστικότητα» (ΕΠΑΝ). 

9. Τις υπ’ αριθμ.: α) 9255/Β1/4.5.1/3340/2.9.2005, 

β) 9418/Β1/4.5.1/3385/7.9.20 05, 

γ) 803 0/Β1/4.5.1/2884/22.7.2005, δ) 8237/Β1/4.5.1/298 0/ 

28.7.2005, ε) 8242/Β1/4.5.1/2984/28.7.2005, στ) 7006/Β1/4.5.1/ 
2520/30.6.2005, 

ζ) 7004/Β1/4.5.1/2518/30.6.2005, η) 7778/Β1/4.5.1/2790/ 

18.7.2005, 

0) 780/Β1/4.5.1/2792/18.7.2005, ι) 6203/Β1/4.5.1/2216/ 

13.6.2005, 

κ) 824 0/Β1/4.5.1 /2982/28.7.2005, λ) 8245/Β1/4.5.1/2986/ 

28.7.2005, 

μ) 6386/Β1/4.5.1/2265/15.6.2005, ν) 8188/Β1/4.5.1/2946/ 

22.7.2005, 

ξ) 1796/Β1/4.5.1/558/22.2.2006, ο) 14134/Β1/4.5.1/4879/ 

6.12.2005, 

π) 10846/Β1/4.5.1/3869/7.10.2005 αποφάσεις ένταξης 
των έργων «ΥΠΟΔΟΜΕΣ ΥΠΟΣΤΗΡΙΞΗΣ ΤΗΣ ΜΑΚΡΟ¬ 
ΠΡΟΘΕΣΜΗΣ ΒΙΟΣΙΜΩΤΗΤΑΣ ΤΩΝ ΕΡΓΩΝ ΕΡΕΥΝΑΣ, 
ΤΕΧΝΟΛΟΓΙΚΗΣ ΑΝΑΠΤΥΞΗΣ ΚΑΙ ΕΠΙΔΕΙΞΗΣ». 

10. Την υπ’ αριθμ. 9027/30.6.2005 απόφαση ένταξης 
του Ε.Π. Περιφέρειας Δυτικής Ελλάδος. 

11. Την υπ’ αριθμ. 10848/26.7.2005 απόφαση πρόσκλη¬ 
σης εκδήλωσης ενδιαφέροντος για την υποβολή προ¬ 
τάσεων στο Ε.Π. Περιφέρειας Δυτικής Ελλάδος και την 
υπ’ αριθμ. 11545/4.8.2005 τροποποίησή της. 

12. Την υπ’ αριθμ. 10824/25.7.2005 απόφαση ένταξης 
του Ε.Π. Περιφέρειας Κρήτης. 

13. Την υπ’ αριθμ. 11118/29.7.2005 απόφαση πρόσκλη¬ 
σης εκδήλωσης ενδιαφέροντος για την υποβολή προ¬ 
τάσεων στο Ε.Π. Περιφέρειας Κρήτης και την υπ’ αριθμ. 
11548/4.8.2005 τροποποίησή της. 

14. Την υπ’ αριθμ. 11837/23.8.2005 απόφαση ένταξης του 
Ε.Π. Περιφέρειας Ανατολικής Μακεδονίας και Θράκης 
και την υπ’ αριθμ. 12007/29.8.2005 τροποποίησή της. 

15. Την υπ’ αριθμ. 12034/29.8.2005 απόφαση πρόσκλη¬ 
σης εκδήλωσης ενδιαφέροντος για την υποβολή προ- 

τάσεων στο Ε.Π. Περιφέρειας Ανατολικής Μακεδονίας 
και Θράκης. 

16. Την υτϊ αριθμ. 2628/9.8.2005 απόφαση ένταξης του 
Ε.Π. Περιφέρειας Αττικής και την με ημερ. 9.8.2005 ορθή 
επανάληψή της. 

17. Την υπ’ αριθμ. 12417/2.9.2005 απόφαση πρόσκλησης 
εκδήλωσης ενδιαφέροντος για την υποβολή προτάσεων 
στο Ε.Π. Περιφέρειας Αττικής. 

18. Την υπ’ αριθμ. 3685/8.9.2005 απόφαση ένταξης του 
Ε.Π. Ιονίων Νήσων. 

19. Την υπ’ αριθμ. 14961/4.10.2005 απόφαση πρόσκλησης 
εκδήλωσης ενδιαφέροντος για την υποβολή προτάσεων 
στο Ε.Π. Περιφέρειας Ιονίων Νήσων. 

20. Την υπ’ αριθμ. 6539/26.10.2005 απόφαση Ένταξης 
του Ε.Π. Περιφέρειας Βορείου Αιγαίου. 

21. Την υπ’ αριθμ. 18326/9.11.2005, Πρόσκληση εκδήλω¬ 
σης ενδιαφέροντος για την υποβολή προτάσεων στο 
Ε.Π. Περιφέρειας Βορείου Αιγαίου 2000-2006. 

22. Το υπ’ αριθμ. 1743/6.7.2005 Υπηρεσιακό μας Ση¬ 
μείωμα προς τον Γενικό Γραμματέα Έρευνας και Τε¬ 
χνολογίας. 

23. Την υπ’ αριθμ. 3405/12.6.2003 απόφαση «Μεταβίβαση 
αρμοδιότητας ανάθεσης ενεργειών Τεχνικής Βοήθειας 
στην Γενική Γραμματεία Έρευνας και Τεχνολογίας». 

24. Την υπ’ αριθμ. 9713/21.7.2003 απόφαση Εκτέλε¬ 
σης του έργου με τίτλο: «Ενέργειες της ΓΓΕΤ για την 
υποστήριξη της υλοποίησης του ΕΠΑΝ» καθώς και τις 
υπ’ αριθμ. 14640/7.11.2003, 8830/16.7.2004, 9597/3.8.2004, 
11305/2.8.2005, 9703/15.5.2006 και 13742/5.7.2006 τροπο¬ 
ποιήσεις της. 

25. Τον κωδικό 2003ΣΕ01330010 «Δαπάνες Τεχνικής 
Βοήθειας Στήριξης της ΓΓΕΤ για την υποστήριξη της 
υλοποίησης του ΕΠΑΝ» της ΣΑΕ 013/3 και η πληρωμή 
θα γίνει μέσω υπολόγου - διαχειριστή σύμφωνα με όσα 
ορίζονται στο π.δ. 4/2002. 

26. Την ανάγκη δημοσίευσης προκηρύξεων για την 
υποβολή προτάσεων στα πλαίσια των προγραμμάτων 
Περιφέρειας που χειρίζεται το τμήμα μας. 

27. Την υπ’ αριθμ. 9761/22.7.2003 απόφαση του Γενι¬ 
κού ΓραμματέαΈρευνας και Τεχνολογίας περί ορισμού 
υπολόγου διαχείρισης. 

28. Τον οδηγό διαδικασιών και επιλέξιμων ενεργειών 
Τεχνικής Βοήθειας - Στήριξης του Κοινοτικού Πλαισίου 
Στήριξης 2000 - 2006. 

29. Το υπ’ αριθμ. 3483/18.3.2005 Ενημερωτικό σημείωμα 
της ΕΥΔ ΕΠΑΝ με θέμα: Ενημέρωση ΓΓΕΤ για το ετήσιο 
πρόγραμμα ενεργειών Τεχνικής Βοήθειας-Στήριξης ΕΥΔ 
ΕΠΑΝ 2005. 

30. Το υπ’ αριθμ. 14625/2824Δ/Φ65/30.11.2006 έγγραφο 
της ΕΥΔ ΕΠΑΝ. 

31. Το υπ’ αριθμ. 3553/28.11.2006 Υπηρεσιακό Σημείωμα 
ΔΙΑ με θέμα «Ανακατανομή προϋπολογισμού Τεχνικής 
Βοήθειας έτους 2006». 

32. Το υπ’ αριθμ. Ε(2002) 140 έγγραφο της Γενικής Δι¬ 
εύθυνσης Ανταγωνισμού της Ευρωπαϊκής Επιτροπής, με 
το οποίο εγκρίνεται το καθεστώς κρατικών ενισχύσεων 
της Πράξης (ν. 547/2001). 

33. Την ανάγκη παρακολούθησης και παραλαβής των 
προαναφερόμενων έργων, αποφασίζουμε: 

1. Συνιστάται στην Γ ενική Γ ραμματείαΈρευνας και Τ ε- 
χνολογίας Επιτροπή/ές Ενδιάμεσου Ελέγχου και Τελικής 
Παραλαβής του φυσικού και οικονομικού αντικειμένου 
των εγκεκριμένων υποέργων που εκτελούνται στο πλαί¬ 
σιο των Ε.Π Περιφερειών (ΠΕΠ) με τελικό δικαιούχο την 
ΓΓΕΤ και των έργων Υποδομής του Ε.Π. ΕΠΑΝ. 

2. Η Επιτροπή απαρτίζεται από τρία (3) μέλη τα οποία 
ορίζονται με απόφαση του Γ ενικού Γ ραμματέαΈρευνας 
και Τεχνολογίας προερχόμενα από τους υπό οιοδήπο- 


τε καθεστώς απασχόλησης υπηρετούντες στη ΓΓΕΤ ή 
εμπειρογνώμονες από διδακτικό προσωπικό ΑΕΙ, ΤΕΙ 
ή ερευνητές ερευνητικών κέντρων και ινστιτούτων ή 
στελέχη του ευρύτερου παραγωγικού τομέα από το 
εσωτερικό ή το εξωτερικό. Οι αξιολογητές, ελέγχουν την 
ομαλή εξέλιξη του υποέργου από πλευράς φυσικού και 
οικονομικού αντικειμένου και την υλοποίησή του σύμφω¬ 
να με την απόφαση αποδοχής. Επίσης παραλαμβάνουν 
και ελέγχουν τα παραδοτέα του υποέργου καθώς και 
το τελικό αποτέλεσμα (προϊόν, συσκευή, διάταξη, μέ¬ 
θοδο παραγωγής κ.λπ.), Ο προαναφερόμενος έλεγχος 
πραγματοποιείται είτε από τεχνικές και οικονομικές 
εκθέσεις που υποβάλλονται στη ΓΓΕΤ, είτε από επιτό- 
που επισκέψεις στους χώρους υλοποίησης του έργου. 
Για κάθε έλεγχο συντάσσεται σχετική έκθεση. 

3. Η Επιτροπή λειτουργεί εκτός ωραρίου εργασίας. 

4. Στα μέλη των Επιτροπών θα καταβάλλεται αμοιβή 
σύμφωνα με τα αναφερόμενα στην αντίστοιχη υπουρ¬ 
γική απόφαση. 

5. Οι αμοιβές των μελών των Επιτροπών, τα έξοδα με¬ 
τακίνησης και διανομής των θα βαρύνουν τις πιστώσεις 
του έργου ΣΑΕ 013/3, ΚΑ 2003ΣΕ01330010 του ΠΔΕ της 
ΓΓΕΤ/ΥΠΑΝ. Τα αιτούμενα δικαιολογητικά πληρωμής 
είναι τα προβλεπόμενα από τις διατάξεις του π.δ. 4/2002 
και την 60630/ΕΥΣ5671/16.9.2003 Εγκύκλιο του ΥΠΟΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2007 
Με εντολή Υπουργού 

Ο Γ ενικός Γ ραμματέας Έρευνας και Τ εχνολογίας 

I. Α. ΤΣΟΥΚΑΛΑΣ 

-♦- 

Αριθμ. ΔΥΙα/Γ.Π. οικ. 31251 (4) 

Εγκριση ωρων υπερωριακής απασχόλησης επτακοσί¬ 
ων (700) υπαλλήλων που υπηρετούν στην Κεντρι¬ 
κή Υπηρεσία του Υπουργείου Υγείας και Κοινωνι¬ 
κής Αλληλεγγύης. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 3205/2003 άρθρο 16. 

2. Το γεγονός ότι, από την απόφαση αυτή θα προ- 
κληθεί δαπάνη ύψους 950.000,00 € περίπου, η οποία 
θα καλυφθεί από τις πιστώσεις του Προϋπολογισμού 
τρέχοντος οικονομικού έτους και ειδικότερα από τον 
Φ. 110 ΚΑΕ 0511. 

3. Το γεγονός ότι θα υπάρχουν αυξημένες υπηρεσια¬ 
κές ανάγκες σε όλες τις Διευθύνσεις του Υπουργείου 
Υγείας και Κοινωνικής Αλληλεγγύης, κατά το χρονικό 
διάστημα Φεβρουάριου - Μαίου 2007, αποφασίζουμε: 

Εγκρίνουμε την υπερωριακή απασχόληση επτακοσίων 
(700) υπαλλήλων που υπηρετούν στην Κεντρική Υπηρε¬ 
σία του Υπουργείου Υγείας και Κοινωνικής Αλληλεγγύ¬ 
ης, για το χρονικό διάστημα Φεβρουάριου - Μαίου 2007 
και θα απασχοληθούν από εξήντα (60) ώρες το μήνα ο 
καθένας, για υπερωριακή απογευματινή εργασία. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία προκειμένου το Υπουργείο να 
αντιμετωπίσει τις ιδιαίτερα αυξημένες υπηρεσιακές ανά¬ 
γκες, οι οποίες έχουν προέλθει από τους εξής λόγους: 

1. Εκκαθάριση δαπανών παρελθόντος οικονομικού 
έτους. 

2. Προετοιμασία διαδικασιών για τη μηχανογράφηση 
του γραφείου μισθοδοσίας και έκδοση μισθοδοσίας 
και πρόσθετων αμοιβών με νέο σύστημα μηχανογρά¬ 
φησης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Εκπαίδευση προσωπικού στα νέα προγράμματα. 

4. Έλεγχος πληρωμών από υπολόγους διαχειριστές. 

5. Εισαγωγή στοιχείων του Π.Δ.Ε., πληρωμές των έρ¬ 
γων. 

6. Εκκαθάριση δαπανών των καταργηθέντων φορέων 
ΙΒΣΑ, ΠΙΚΠΑ, ΕΟΠ. 

7. Έκδοση και χορήγηση μηνιαίως του επιδόματος 
Ειδικής Απασχόλησης (200 Ευρώ). 

8. Έκδοση φορολογικών βεβαιώσεων σε χειρόγραφη 
και μηχανογραφημένη μορφή. 

9. Έλεγχος και επεξεργασία γενικών απολογιστικών 
στοιχείων (π.χ. κινήσεις τραπεζικών λογαριασμών των 
έργων που τηρούνται στη Τράπεζα Ελλάδος κ.λπ.). 

10. Εκτέλεση δικαστικών αποφάσεων. 

11. Ολοκλήρωση των διαδικασιών για την πλήρωση κε¬ 
νών θέσεων με επιλογή Επιθεωρητών και Βοηθών Επιθε¬ 
ωρητών στο Σώμα Επιθεωρητών Υπηρεσιών Υγείας και 
Πρόνοιας (Σ.Ε.Υ.Υ.Π.), μετά την από 5.7.2006 πρόσκληση 
του Υπουργού Υγείας και Κοινωνικής Αλληλεγγύης. 

12. Συνεχής παρακολούθηση και ενημέρωση του νέου 
αρχείου προσωπικού που υπηρετεί με οποιαδήποτε σχέ¬ 
ση εργασίας στην Κ.Υ. του Υπουργείου, σε σχέση με τις 
υπηρεσιακές μεταβολές που επέρχονται στο ανωτέρω 
προσωπικό. 

13. Την σύνταξη και μορφοποίηση τελικού κειμένου 
όλων των κοινοβουλευτικών εγγράφων (ερωτήσεις, ανα¬ 
φορές, επίκαιρες ερωτήσεις και επερωτήσεις) προς τη 
Βουλή των Ελλήνων εντός των αποκλειστικών προθε¬ 
σμιών που τίθενται από τη Βουλή των Ελλήνων. 

14.0 χειρισμός θεμάτων που αφορούν τους γιατρούς του 
ΕΣΥ, το Επιστημονικό, Νοσηλευτικό και λοιπό προσωπικό 
των Νοσηλευτικών Ιδρυμάτων της χώρας, τους γιατρούς 
τους υπόχρεους υπηρεσίας υπαίθρου και τους ειδικευόμε¬ 
νους γιατρούς. (Θέματα υπηρεσιακής κατάστασης προσω¬ 
πικού του ΕΣΥ και των εποπτευομένων Νομικών Προσώπων 
του Τομέα Υγείας και Κοινωνικής Αλληλεγγύης, εγκρίσεις 
προκηρύξεων, αποφάσεις διορισμών, μεταθέσεων, παραι¬ 
τήσεων, διορισμοί Διοικητών Νοσοκομείων κ,λπ.). 

Η υπερωριακή απασχόληση των παραπάνω υπαλλή¬ 
λων θα πραγματοποιείται από Δευτέρα έως Παρασκευή 
και κατά τις ώρες από 15:00 έως 20:00. 

Υπεύθυνοι για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζονται οι Προϊστάμενοι των Δ/νσεων του Υπουργείου 
Υγείας και Κοινωνικής Αλληλεγγύης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. 6380 (5) 

Παράταση απόφασης καθορισμού ειδικών τιμολογίων 
διακίνησης στο εσωτερικό της χώρας εφημερίδων 
και περιοδικών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις: 

α) του άρθρου 68 παρ. 4 του ν. 2065/1992 «Αναμόρ¬ 
φωση της άμεσης φορολογίας και άλλες διατάξεις», 
(ΦΕΚ Α' 113), όπως αντικαταστάθηκε από τις διατάξεις 
του άρθρου 15, παρ. 2α του ν. 2469/1997 «Περιορισμός 
και βελτίωση της αποτελεσματικότητας των κρατικών 
δαπανών και άλλες διατάξεις», (ΦΕΚ Α' 38). 

β) του άρθρου 13 παρ. 15 του ν. 2328/1995«Νομικό καθεστώς της 
ιδιωτικής τηλεόρασης και της τοπικής ραδιοφωνίας, ρύθμιση 
θεμάτων της ραδιοτηλεοπτικής αγοράς και άλλες διατάξεις», 
(ΦΕΚ Α' 159), του οποίου το τελευταίο εδάφιο της περίπτωσης 
γ' αντικαταστάθηκε από τη διάταξη του άρθρου 15 παρ. 2β του 
ν. 2469/1997. 

γ) της υπ’ αριθμ. 11387/Ε/2158/19.5.2003 κοινή υπουρ¬ 
γική απόφαση «Καθορισμός αναγκαίων λεπτομερει¬ 
ών για την εφαρμογή της παρ. 15 του άρθρου 13 του 
ν. 2328/1995 όπως ισχύει», (ΦΕΚ Β' 712). 

δ) της από 29.12.2006 παράτασης σύμβασης μεταξύ 
της Γ ενικής Γ ραμματείας Επικοινωνίας - Γ ενικής Γ ραμ- 
ματείας Ενημέρωσης και ΕΛ.ΤΑ. αναφορικά με τη δι¬ 
ακίνηση και διανομή στο εσωτερικό της χώρας των 
εντύπων εφημερίδων και περιοδικών. 

ε) της υπ’ αριθμ. 9267/Ε/5.4.2006 κοινής υπουργικής 
απόφασης (ΦΕΚ Β' 429) «Καθορισμού ειδικού τιμολογίου 
διακίνησης στο εσωτερικό της χώρας εφημερίδων και 
περιοδικών» των Υπουργών Οικονομίας και Οικονομικών 
και Επικράτειας. 

στ) της υπ’ αριθμ. 37930/ΔΙΟΕ1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών για τον «Καθορισμό αρμοδιοτήτων των 
Υφυπουργών Οικονομίας και Οικονομικών» όπως ισχύει, 
(ΦΕΚ Β' 1432). 

ζ) του άρθρου 1 παρ. 2 και 6 και του άρθρου 2 του 
ν. 3242/2004 «Ρυθμίσεις για την οργάνωση και λειτουρ¬ 
γία της Κυβέρνησης, τη διοικητική διαδικασία και τους 
ΟΤΑ» (ΦΕΚ Α' 102) με το οποίο αντικαταστάθηκαν η 
παρ. 1 του άρθρου 13 και το άρθρο 24 του ν. 1558/1985 
«Κυβέρνηση και Κυβερνητικά Όργανα» (ΦΕΚ Α' 137). 

η) του π.δ. 181/1994 «Συγκρότηση της Γ ενικής Γ ραμ¬ 
ματείας Τύπου και Πληροφοριών σε Υπουργείο Τύπου 
και Μέσων Μαζικής Ενημέρωσης και καθορισμός των 
αρμοδιοτήτων του», (ΦΕΚ Α' 116). 

θ) του π.δ. 258/1993 «Οργανισμός της Γ ενικής Γ ραμμα¬ 
τείας Τύπου και Πληροφοριών του Υπουργείου Προεδρί¬ 
ας της Κυβέρνησης», (ΦΕΚ Α' 112) όπως αυτό ισχύει. 

ι) του π.δ. 137/6.6.1996 «Σύσταση Γ ενικής Γ ραμματείας 
Ενημέρωσης στο Υπουργείο Τύπου και Μέσων Μαζικής 
Ενημέρωσης και καθορισμός των αρμοδιοτήτων της», 
(ΦΕΚ Α' 107), όπως αυτό ισχύει. 

ια) του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ Α' 84). 

ιβ) της υπ’ αριθμ. Υ93/26.5.2004 απόφασης του Πρω¬ 
θυπουργού «Καθορισμός Αρμοδιοτήτων του Υπουργού 
Επικράτειας» (ΦΕΚ Β' 789/26.5.2004). 

ιγ) τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 101/6.3.2005 
(ΦΕΚ Α' 98). 

2. Το γεγονός ότι από τις διατάξεις της παρούσης δεν 
προκαλείται δαπάνη εις βάρος του κρατικού προϋπολο¬ 
γισμού για το τρέχον οικονομικό έτος, αποφασίζουμε: 

Παρατείνουμε την ισχύ της κοινής υπουργικής από¬ 
φασης των Υπουργών Οικονομίας και Οικονομικών και 
Επικράτειας υπ’ αριθμ. 9267/5.4.2006 (ΦΕΚ Β' 429), η 
οποία αφορά τον «Καθορισμό ειδικών τιμολογίων δι¬ 
ακίνησης στο εσωτερικό της χώρας εφημερίδων και 
περιοδικών» μέχρι 28 Φεβρουάριου 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΠΙΚΡΑΤΕΙΑΣ 

ΠΕΤΡΟΣ ΔΟΥΚΑΣ ΘΕΟΔΩΡΟΣ ΡΟΥΣΟΠΟΥΛΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
_ ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·£ί,α γ - £-ιτΐ3ίΙ: \Υ8ΐιΐίΐ35ί8Γ@ΐ8ί.(|Γ 

















